# Phonon

See Süsteemi seadistuste moodul võimaldab seadistada heli- ja videoseadme eelistust ning Phononi kasutatavaid taustaprogramme.

Eelistatud seadme kaart

- Vasakul on puukujuliselt näha eri väljundi- ja hõivekategooriad. Iga kategooria puhul saab valida, millist seadet kasutada.

  Heliväljund ja Helihõive määravad seadmete vaikimisi järjekorra, mille saab tühistada konkreetsete kategooriatega.

  Klõps nupule Seadmenimekirja rakendamine avab dialoogi, kus saab kopeerida valitud seadistused ühest kategooriast teistesse.

  Kategooriat valides näeb paremal antud kategooria saadaolevaid seadmeid. Loendi järjekord määrab väljund- ja hõiveseadmete eelistuse. Kui mingil põhjusel ei ole esimene seade kasutatav, proovib Phonon kasutada teist &etc;

  Nuppudega Eelistus ja Tagasilükkamine saab järjekorda muuta, nupuga Test lasta esitada valitud seadmega testheli.

Kaart Taustaprogramm

- Selle vasakus servas näeb süsteemis leitud Phononi taustaprogrammide nimekirja. Nende järjekord määrab, kuidas Phonon taustaprogramme kasutab. Järjekorda saab muuta nuppudega Eelistus ja Tagasilükkamine

  Sõltuvalt valitud taustaprogrammist võib olla võimalik määrata veel muid seadistusi, näiteks ülerealaotuse eemaldamise Xine korral.