# Teabeallikad

See Süsteemi seadistuste moodul võimaldab muuta taustaprogrammide järjekorda, mida Solid kasutab teabe hankimiseks sinu riistvara kohta, ning hallata võrguühendust, Bluetoothi ja infrapunaseadmeid (kui neid on). Kasutaja ei saa ühtegi taustaprogrammi otseselt kasutada.

Näiteks erineva võrguhalduse taustaprogrammi kasutamiseks vali see ja liiguta loendi kõrval olevate noolenuppudega esimesele positsioonile. Seejärel saab kasutada nuppu Rakenda.

Voolutarbe haldamise taustaprogramm

- Seda kasutatakse teabe kogumiseks näiteks süsteemis leiduva riistvara kohta (näiteks salvestite ühendus) ning mõningate seadistuste, näiteks ekraani heleduse, muutmiseks, samuti süsteemi seiskamise ja magama panemise käitlemiseks.

Võrgu haldamise taustaprogramm

- Seda kasutavad &kde; rakendused sinu arvuti ühenduse oleku tuvastamiseks interneti ja muude võrkudega. Samuti saab selle abil mõningat teavet, näiteks võrgukaartide kehtiva seadistuse kohta, ning muuta mainitud seadistusi, kui see on lubatud.

Bluetoothi haldamise taustaprogramm

- Seda kasutatakse suhtlemiseks teiste Bluetoothi seadmetega ning see võimaldab neid tuvastada. Samuti saab selle abil muuta süsteemi Bluetoothi oleku seadistust.

Kaugjuhtimise haldamise taustaprogramm

- Seda kasutavad &kde; rakendused selliste seadmete nagu infrapunapuldid sisendi käitlemiseks.