# Akna dekoratsioonid

Selles moodulis saab määrata nuppude ja akent ümbritseva piirde stiili.

### Akna dekoratsioonid

Akna dekoratsioonide seadistamise moodul Akna dekoratsioonide seadistamise moodul

Akende dekoratsiooni saab valida eelvaatluse nimekirjast, kasutades vajaduse korral ülal asuvat otsinguvälja.

&kde; 4.5 vaikimisi akende dekoratsioon kannab nime "Oxygen".

Igal stiilil on erinev välimus ja ka erinev tunnetus. Mõnel on (vahel nähtamatud) 'muudetavad' piirded ümber kogu akna, mis teeb suuruse muutmise lihtsamaks, kuid akna liigutamise jälle keerulisemaks. Mõnel ei ole teatud küljel üldse piiret. Ühel (BII) on aga isegi dünaamiliselt muutuva suuruse ja positisooniga tiitliriba.

Erinevate stiilidega võib kartmatult katsetada, kuni oled leidnud just sellise, mis kõige paremini sulle sobib.

Eelvaatluse all leiab kolm nuppu, millega saab avada dekoratsiooni ja valitud seadistustedialoogid või stiile alla laadida.

### Dekoratsioonid

Selles dialoogis saab muuta akende dekoratsioone. Saadaolevad valikud sõltuvad valitud stiilist.

Oxygeni dekoratsiooni valikud Oxygeni dekoratsiooni valikud

### Nupud

Selles dialoogis saab kohandada nuppude asukohta tiitliribal. Nii võib näiteks liigutada sulgemisnupu vasakule. Tiitliribade kohandamiseks tuleb märkida kastike Kohandatud tiitliriba nuppude asukohta kasutamine. Seejärel saab alloleva &kde; tiitliriba ja sellest vasakul ning paremal paiknevate nuppudega anda just selline järjestus, nagu sulle meeldib.

Akna dekoratsioonide seadistamise moodul Akna dekoratsioonide seadistamise moodul

Vaikimisi on valik Akna nuppude kohtspikrite näitamine sisse lülitatud ning kohtspikreid näidatakse.

Siin leheküljel on kõik vajalikud õpetused juba olemas - lohista nuppe teise kohta seni, kuni oled leidnud asetuse, mis sulle meeldib.

Mitte kõik akna dekoratsioonid ei suuda toime tulla kohandatud nupuvalikuga. Neid, mis seda veel ei suuda, õpetatakse seda tegema, kuid praeguse väljalaske ajaks ei ole veel kõiki jõutud muuta.

Lisaks akna dekoratsiooni valimisele saab siin otsustada veel kahe võimaluse üle: kas hiirega üle aknanupu liikudes peaks näidatama kohtspikrit ja kas akna dekoratsioon peaks püüdma kasutada kohandatud nupuvalikut.

Kohtspikrid võivad olla päris kasulikud, kui oled määranud nuppudele tavapärasest erineva asetuse ning seejärel võtnud kasutusele varem proovimata dekoratsiooni.

Kasutushõlpsuse huvides toetavad mõningad dekoratsioonid eriti laiade piirete kasutamist. Kui see on võimalik, saab siin valida ka piirde suuruse. Laiemad piirded on eriti abiks inimestele, kel on halb nägemine, samuti on neid hõlpsam kasutada neil, kellel on raskusi hiire kasutamisega või muid liigutamisprobleeme.