# Printeri seadistamine

## Sissejuhatus

Süsteemi seadistuste printeri seadistamise moodul võimaldab lisada ja hallata printereid &CUPS;-printserverit kasutades ning seadistada ka serverit ennast.

Common &UNIX; Printing System ehk &CUPS; on printserveri tarkvara, mille arendas välja Apple, Inc. ja mida kasutab enamik tänapäeva &Linux; distributsioone ja teisi &UNIX; põhiseid operatsioonisüsteeme. Täpsemat teavet leiab visit the &CUPS;-i veebileheküljelt.

## Uue printeri või klassi lisamine

Enamiku USB-printereid tuvastab ja seadistab automaatselt printeriaplett juba printeri ühendamisel masinaga. Neid ei ole vaja käsitsi lisada.

Seda moodulit on mõtet kasutada ainult siis, kui lisatakse võrguprinter või mõnda vanemat kohaliku ühenduse viisi (näiteks paralleel- või jadaport) kasutav printer või kui USB-printeri automaatne tuvastamine nurjub.

Uue printeri või printeriklassi (printerite rühma) lisamiseks vali vasakul paneelil Uus printer.

Uus printer Uue printeri aken

Uue printeri või klass lisamine

Siin on kaks valikut:

### Uus printer

Uue printeri lisamiseks, mis on ühendatud sinu kohaliku arvuti, koduvõrgu või internetiga, vali nupp Uus printer. Ilmub uus aken, kus saab määrata printeri seadistuse.

Vali vasakul paneelil ühenduse tüüp, mida sinu printer kasutab, ja määra seejärel paremal kõik ühendusetüübi vajalikud üksikasjad. Seejärel klõpsa jätkamiseks Edasi.

Valida saab järgmiste ühendusetüüpide seast:

AppSocket/HP JetDirect

- AppSocket ja JetDirect on kaks sarnast tehnoloogiat, mis võimaldavad printeritel saada täid võrgu kaudu. Kui sinu printer või printserver toetab neid tehnoloogiaid, võib printeri ühendamiseks just selle valida.

  Selle ühendusetüübi kasutamiseks tuleb teada printserveri masinanime ja porti võrgus.

Internet Printing Protocol

- Internet Printing Protocol ehk IPP võimaldab saata trükitöid ja neid hallata kohalikus võrgus või internetis. IPP puhul on kolm võimalust: turvaline HTTP (https), ebaturvaline IPP (ipp) ja turvaline IPP (ipps).

  Selle ühendusetüübi kasutamiseks tuleb teada printeri URI.

LPD/LPR masin või printer

- Line Printer Daemon (LPD) või Line Printer Remote (LPR) on standardprotokollid printerite kasutamiseks võrgus, mida tarvitasid laialdaselt vanemat &UNIX; printserverid ja mida toetavad ka uuemad, näiteks &CUPS;.

  Selle ühendusetüübi kasutamiseks tuleb teada printserveri masinat ja järjekorra nime, mis tähistab printerit.

Muu

- Kui ükski eelnevatest ühendusetüüpidest ei sobi printerile, mida soovid lisada, võid valida selle ühendusetüübi ja sisestada suvalise URI, mida &CUPS; tunnistab.

Uus printer Uue printeri URI sisestamise aken.

Printeri URI sisestamine.

Järgmisel leheküljel saab valida nimekirjast oma printeri tootja või määrata printeri PostScript-keele kirjelduse (PPD) faili. Seejärel klõpsa Edasi.

Tootja valimine Uue printeri tootja valimise aken.

Printeri tootja valimine.

Järgmisel leheküljel saab valida vasakul printeri mudeli ja paremal kasutatava draiveri. Kui sa pole kindel, millist draiverit kasutada, vali see, mille taha on lisatud (soovitatav), mis valitakse ka vaikimisi.

Mudeli ja draiveri valimine Uue printeri mudeli ja draiveri valimise aken.

Printeri mudeli ja draiveri valimine.

Lõpuks kirjuta oma pirnteri nimi väljale Printeri nimi, kui soovid muuta vaikimisi antud nime. Lubatud on kõik visuaalselt näha olevad märgid, välja arvatud `/`, `#` ja tühimärk. Soovi korral võib sisestada ka kirjelduse ja asukoha, aga need ei ole kohustuslikud.

Printeri seadistamiseks klõpsa nupule OK.

Uue printeri üksikasjad Uue printeri üksikasjade sisestamise aken.

Uue printeri üksikasjade sisestamine.

### Uus printeriklass

Uue printeriklassi lisamiseks, mis määrab kindlaks rühma printereid, klõpsa nupule Uus printeriklass.

Esimesel leheküljel tuleb kirjutada väljale Printeri nimi klassi nimi. Lubatud on kõik visuaalselt näha olevad märgid, välja arvatud `/`, `#` ja tühimärk. Soovi korral võib lisada ka kirjelduse ja asukoha. Seejärel klõpsa Edasi.

Järgmisel leheküljel näeb vasakul klassi kuuluvate printerite loendit ja vasakul kõiki teisi süsteemis seadistatud pirntereid. Printeri lisamiseks klassi valis ee paremal ja klõpsa nupule Nool vasakule. Printeri eemaldamiseks klassis vali see vasakul ja klõpsa nupule Nool paremale.

Lõpuks klõpsa uue printeriklassi loomiseks nupule OK.

Uus printeriklass Uue printeriklassi aken.

Uue klassi printerite valimine.

## Printeri seadistamine

Kõik süsteemis seadistatud printerid on näha kirje Kohalikud printerid all. Vali loendist printer ja paremal ilmuvad nähtavale seadistamisvalikud.

Printeri seadistamisvalikud on jagatud nelja rühma, mida saab kasutada ülal olevate kaardisakkide abil.

### Seadistused

Kaardil Seadistused näeb printeri peamist seadistusteavet, näiteks kasutatavat draiverit, samuti saab seal ette võtta mõningaid lihtsamaid toiminguid, näiteks trükkida testlehekülje.

Seadistuste kaart Printeri seadistuste kaart.

Printeri põhiseadistuste muutmine.

Seadistada on võimalik järgmisi asju:

Printeri kirjeldus

- Asukoht

- Printeri asukoha kirjeldus (pole kohustuslik).

Printeri kirjeldus

- Printeri tekstiline kirjeldus, mida näitavad paljud rakendused.

Seadme URI

- Printeri unifitseeritud ressursiidentifikaator ehk URI. See võib olla &URL;, kui tegemist on internetis asuva printeriga, &UNIX; seadmefail või mingi muu URI, mida &CUPS; kasutab sinu printeri asukoha määramiseks.

See on vaikimisi printer

- See võimaldab määrata printeri vaikimisi printeriks. Vaikimisi printer valitakse automaatselt, kui otsustad rakenduses midagi trükkida.

  Kui tegu on ainsa seadistatud printeriga, ei saa seda valikut kasutada.

Draiveri üksikasjad

- Printeri mudel

- See kirjeldab printeri tootjat ja mudelit, samuti parajasti kasutatavat draiverit.

Muuda

- Selle nupuga saab muuta printeri tootjat, mudelit või draiverit.

Printeri olek

- See kirjeldab printeri hetkeolekut. Kui parajasti ei trükita, seisab seal Jõude, vastasel juhul antakse teada, et parajasti trükitakse või et on tekkinud tõrge, näiteks paberiummik või on paber või tint otsa saanud.

Printeri olek

- Lubatud

- Kui see on märgitud, trükib printer kõiki töid, mis talle parajasti on ette antud või mida ta vastu võtab. Kui see on märkimata, printer ei trüki.

Vastuvõttev

- Kui see on märgitud, võtab printer uusi töid vastu. Kui see on märkimata, uusi töid vastu ei võeta.

  Kui kavatsed printeri lühemaks ajaks välja lülitada, aga soovid töid endiselt vastu võtta, mida hakataks trükkima printeri uuesti sisselülitamisel, võib eemaldada märke kastist Lubatud, aga jätta märgituks kastike Vastuvõttev. Kui kavatsed aga printeri pikemaks ajaks välja lülitada, siis võib jätta märgituks Lubatud, aga eemaldada märge kastist Vastuvõttev, nii et printer trükib küll kõik veel trükkimata jäänud tööd, aga ei võta enam uusi töid vastu.

Jagatav

- Sellega saab lubada või keelata printeri jagamise teiste arvutitega.

Trüki testlehekülg

- Klõpsuga sellele nupule saab trükkida testlehekülje määratud printeris ja niimoodi kontrollida, et kõik toimib korralikult.

Eemalda printer

- Sellele nupule klõpsates saab printeri eemaldada &CUPS;-i serverist.

### Reeglid

Kaardil Reeglid saab lisada igale trükitavale leheküljele prinditiitli ja lubada või keelata selle võimaluse kasutamise teatavatele kasutajatele.

Reeglite kaart Printeri seadistuste reeglite kaart

Printeri reeglite seadistuste muutmine.

Seadistada on võimalik järgmisi asju:

Prinditiitli seadistused

- Prinditiitli lehekülg on eriline lehekülg, mis trükitakse enne või pärast trükitavat dokumenti. See võib ka määratleda dokumendil näidatava jaluse või päise. Täpsemat teavet prinditiitlite kohta annab &CUPS;-i dokumentatsiooni vastav osa.

  Alustav prinditiitel

- Siin saab valida prinditiitli, mis trükitakse enne iga trükitavat dokumenti.

Lõpetav prinditiitel

- Siin saab valida prinditiitli, mis trükitakse pärast iga trükitavat dokumenti.

Kasutaja ja grupi õigused

- Siin saab lubada või keelata printeri kasutamise süsteemi teatavatele kasutajatele ja gruppidele.

  Määramaks, et printerit saavad kasutada ainult üles loetud kasutajad või grupid, vali Trükkimise keelamine kõigile, välja arvatud neile kasutajatele. Määramaks, et trükkida saavad kõik kasutajad ja grupid, välja arvatud need, kes on siin üles loetud, vali Trükkimise lubamine kõigile, välja arvatud neile kasutajatele.

  Kasutaja või grupi lisamiseks loendisse klõpsa nupule Lisa ning sisesta siis kasutaja või grupi nimi. Kasutaja või grupi eemaldamiseks loendist vali kasutaja või grupp ja klõpsa nupule Eemalda.

### Printeri valikud

Kaardil Printeri valikud saab määrata valikuid, mida rakendatakse vaikimisi mitmesugustele töödele, näiteks kasutatava paberi suurus või tüüp või trükkimise kvaliteet.

Siinseid valikuid määrab printeri kasutatav draiver. Haruharva ei pruugi printer võimaldada mõningaid siin näidatud valikuid. Enamasti on pigem valikuid oluliselt rohkem kui siin näha.

Printeri valikute kaart Printeri seadistuste printeri valikute kaart.

Printeri muude valikute muutmine.

Enamiku printerite puhul on tavaliselt võimalik seadistada järgmisi asju:

Trükimaterjali suurus

- Siin saab valida meedia suuruse, millele trükitakse. Valida saab standardsuuruste loetelu seast.

Trükimaterjali tüüp

- Siin saab valida meedia tüübi, millele trükitakse. Tavaliselt on see kas tavaline või fotopaber, aga mõned mitmekülgsemad printerid võivad otse trükkida ka näiteks CD- või DVD-plaadile.

Trükikvaliteet

- Siin saab valida trükitavate dokumentide kvaliteedi. Parema kvaliteediga trükitud dokumendid on üldiselt parema väljanägemisega, aga samal ajal kulub nende trükkimiseks kauem aega ning rohkem tinti või toonerit.

Veel mõned valikud, mida mõned printerid pakuvad:

Kahepoolne trükkimine

- See võimaldab lubada või keelata kahepoolse trükkimise, mis sõltuvalt printerimudelist võib olla muidu automaatselt sisse lülitatud.

Trükimaterjali allikas

- Siin on võimalik valida näiteks kasutatav salv, kui printeril peaks neid mitu olema.

Väljundrežiim

- Siin saab panna printeri trükkima kas värviliselt või halltoonides, kui printer seda võimaldab.

Dupleks paigaldatud

- Dupleksi toetavad printerid võivad automaatselt trükkida lehekülje mõlemale poolele, tavaliselt lehekülge mehaaniliselt pöörates. Kui su printer seda toetab, võid selle valida.

### Töö valikud

Kaardil Töö valikud saab määrata seadistusi, mida vaikimisi rakendatakse kõigile trükitöödele, näiteks trükitavate koopiate arv. Neid valikuid saab muuta kõigi &kde; ja muudegi rakenduste trükkimise dialoogis.

Töö valikute kaart Printeri seadistuste töö valikute kaart.

Tööde vaikimisi valikute muutmine.

Kõik valikud on allpool üles loetud. Kõigi, välja arvatud kohandatud valikute juures on paremal pool nupp Lähtesta. Sellele klõpsates saab taastada valiku vaikeväärtuse.

Üldised valikud

- Koopiad

- Kõiki dokumente trükitakse siin määratud arv eksemplare.

Orientatsioon

- Võimaldab määrata trükitavate dokumentide orientatsiooni, näiteks püstpaigutus või rõhtpaigutus.

Mahutamine lehele

- Selle märkimisel vähendatakse dokumente, mis on suuremad kui trükimaterjal, et need täielikult materjalile mahuksid, väiksemaid dokumente aga suurendatakse.

Lehekülgi lehel

- See võimaldab trükkida ühele lehele mitu lehekülge, jagades lehe näiteks pooleks või ka neljaks.

Lehekülgede paigutus lehel

- Siin saab määrata, kuidas paigutatakse ühele lehele trükitavad mitu lehekülge.

Heledus

- Siin saab määrata trükitava dokumendi tumeduse.

Viimistlus

- Mõned printerid toetavad lisaviimistlust, näiteks klammerdamist, köitmisaukude löömist või kokkuvoltimist. Kui seda toetab ka sinu printer, saad siin teha vajalikud valikud.

Töö prioriteet

- Mõned printserverid trükivad teatavad tööd enne teisi. See võimaldab kindlustada, et töö trükitakse kiiresti või hoopis pärast teisi, tähtsamaid.

Trükimaterjal

- Siin saab määrata trükimaterjali suuruse, millele töö trükitakse.

Küljed

- Siin saab seadistada kahepoolset trükkimist.

Hoitakse kinni kuni

- Siin saab anda printserverile korralduse jätta trükitöö trükkimata määratud ajani või ka üldse.

Pildi valikud

- Need valikud puudutavad ainult piltide trükkimist.

  Peegeldatud

- Märkimise korral pööratakse pilt teistpidi, justkui oleks see peeglis.

Skaleerimine

- Siin saab lasta pilti vähendada või suurendada konkreetsele suurusele.

Küllastus

- Siin saab määrata trükitava värvi küllastuse või intensiivsuse. Täpsemalt kõneleb sellest Wikipedia küllastuse artikkel.

Tooni kohandamine

- See võimaldab muuta pildi tooni ehk puhast värvi. Täpsemalt kõneleb sellest Wikipedia tooni artikkel.

Gamma

- See võimaldab muuta pildi gammakorrektsiooni. Täpsemalt kõneleb sellest Wikipedia gammakorrektsiooni artikkel.

Teksti valikud

- Need valikud puudutavad ainult töid, mis hõlmavad puhta teksti trükkimist.

  Märki tolli kohta

- Võimaldab määrata trükitava dokumendi märgitiheduse.

Rida tolli kohta

- Võimaldab määrata trükitava dokumendi reatiheduse.

Veerised

- Siin saab arvukastide abil määrata vasaku, parema, ülemise ja alumise veerise suuruse.

Ilutrükk

- Märkimise korral paigutatakse iga lehekülje ülaossa päis, mis sisaldab leheküljenumbrit, töö nime (tavaliselt failinimi) ja kuupäeva. C/C++ võtmesõnad tõstetakse esile, kommentaarid pannakse kaldkirja.

Reamurdmine

- See võimaldab lubada või keelata pikkade ridade murdmise.

Veerud

- Siin saab määrata trükitava teksti veergude arvu.

Kohandatud valikud

- Lisaks ülal mainitud valikutele toetab &CUPS; veel hulka muid valikuid, mis ei ole seni kättesaadavad kasutajaliideses või on seotud konkreetsete printerimudelitega. Neid saabki muuta sektsioonist Töö valikud allpool.

  Kohandatud valiku lisamiseks kirjuta valiku nimi päris dialoogi allservas asuvasse tekstikasti ja klõpsa nupule Lisa.

  Valiku muutmiseks vali vajalik valik rippmenüüst paremal pool valiku nime.

  Kohandatud valiku eemaldamiseks klõpsa valiku nimest tunduvalt paremal asuvale nupule Eemalda.

## Serveri seadistamine

Seadistuste muutmiseks, mis mõjutavad &CUPS;-i printserverit ennast, vali vasakul paneelil Serveri seadistused.

Serveri seadistused Serveri seadistuste aken.

Printserveri seadistuste muutmine.

Seadistada on võimalik järgmisi asju:

Teiste süsteemide jagatud printerite näitamine

- Märkimise korral otsib &CUPS; teiste süsteemide jagatud printereid ja näitab neid uue printeri liideses.

Selle süsteemiga ühendatud avalike printerite jagamine

- See võimaldab globaalselt jagada jagatavaid printereid kohtvõrgus.

  Trükkimise lubamine internetist

- See lubab jagatavate printerite jagamise lisaks kohtvõrgule ka internetis.

Võrguhalduse lubamine

- See lubab ligipääsu &CUPS;-i veebihalduse liidesele ka teistest kohtvõrgu või interneti süsteemidest.

Kasutajatel lubatakse katkestada kõiki töid (mitte ainult enda oma)

- Üldjuhul saab tavalise kasutajakontoga katkestada ainult neid töid, mida ise on alustatud. Selle märkimisel saavad kasutajad aga katkestada kõiki töid.

Silumisinfo salvestamine probleemide lahendamiseks

- Märkimisel korral salvestab &CUPS; rohkelt lisateavet oma logifaili. Seda saavad seejärel arendajad vajaduse korral kasutada trükkimissüsteemi probleemide lahendamisel.

## Autorid ja litsents

Eriline tänu suure osa artikli kirjutamise eest Google Code-In 2011 osavõtjale Robin Kumarile.

Tõlge eesti keelde: Marek Laane bald@smail.ee

&underFDL; &underGPL;