# Emotikonid

## Emotikoniteemade haldur

### Sissejuhatus

Emotikoniteemade halduri pilt Emotikoniteemade haldur

Emotikone saab kasutada mitmetes &kde; rakendustes: &kopete;, &konversation;, &kmail; jne. See moodul võimaldab hõlpsasti hallata oma emitkonikogusid. Selle abil saab:

- lisada emotikoniteemasid

- eemaldada emotikoniteemasid

- paigaldada olemasolevaid teemasod

- lisada, eemaldada või muuta teema emotikone

Pane tähele, et emotikoniteemasid saab määrata igas rakenduses eraldi.

Moodul koosneb kahest osast: vasakul saab hallata teemasid, paremal teemasse kuuluvaid emotikone.

Emotikon koosneb kahest osast: ikoon (tavaliselt `.png`-, `.mng`- või `.gif`-pilt) ja emotikoni kirjeldav tekst. Tekst võib koosneda ASCII sümbolitest, näiteks `]:` või emotikoni lühikirjeldusest tärnide `*` vahel, näiteks `*FRIEND*`. Kasutaja kirjutab sümboli või teksti ning emotikoni ikoon asendab selle.

Emotikoniteemad salvestatakse kohalikult sinu kodukataloogi kataloogi `$KDEHOME/share/emoticons`.

### Emotikoniteemad

Selles osas saab hallata emotikoniteemasid.

Tühikute asetamine emotikonide ümber

- Selle märkimisel tuleb emotikonid eraldada eelneva ja järgneva tühimärgiga, et muuta ta ikooniks. Kui kirjutad "Hei:-)", jääb string muutmata, aga kui "Hei :-)", siis on tulemuseks "Hei", millele järgneb emotikon :-).

  Kui see on märkimata (vaikimisi ongi), asendatakse ikooniga iga emotikoni string.

Uus teema...

- Soovi korral võib algusest peale luua päris enda teema. Sellele nupule klõpsates ilmub dialoog, kus palutakse määrata uue teema nimi. Paremal asuva nupuga Lisa... saab seejärel luua uusi emotikone ja nendega seotud tekste.

Hangi uusi ikooniteemasid...

- Selle toimingu puhul peab olema internetiühendus. Ilmub dialoog emotikoniteemade nimekirjaga, mida pakub http://www.kde-look.org, ning neid saab kohe paigaldada teemast paremal asuvale nupule Paigalda klõpsates.

Paigalda teemafail...

- See võimaldab paigaldada juba varem allalaaditud teema. Teemafail on arhiivifail, tavaliselt laiendiga `.tar.gz` või `.zip` või mingi muu arhiivifail. Dialoog palub määrata kohaliku arhiivifaili asukoha ning kui oled URL-i sisestanud või dialoogi lohistanud ja klõpsanud nupule OK, paigaldatakse teema ja see ilmub nimekirja.

Eemalda teema

- See eemaldab teema kettalt. Vali teema, mida soovid nimekirjast eemaldada, ja klõpsa nupule Eemalda teema. Ilmub dialoog, mis palub sul korralduse kinnitada. Teema eemaldatakse kettalt, kui klõpsad nupule Rakenda või väljud moodulist kinnitusdialoogis jaatavalt vastates.

### Emotikonide haldamine

Selles osas saab hallata valitud teema emotikone. Paremal paiknevas nimekirjas on näha kõik valitud teema emotikonid. Sinna saab emotikone lisada, neid eemaldada või muuta. Vali vasakul asuvast nimekirjast teema ja seejärel vali toiming, mida soovid ette võtta.

Lisa...

- See võimaldab lisada valitud teemasse emotikoni. Dialoog palub valida emotikoni ikooni ja sisestada vastav ASCII sümbol või ikooniga seotud tekst. Pärast klõpsu nupule OK lisatakse uus emotikon nimekirja ning sa näed selle ikooni ja ikooniga seotud teksti. Kui soovid ikooni või teksti muuta, klõpsa nupule Muuda..., millest tuleb kohe lähemalt juttu.

Muuda...

- Nupuga Muuda... saab muuta valitud emotikoni ikooni või teksti. Toimingu lõpetamiseks tuleb klõpsata nupule OK.

Eemalda

- See eemaldab valitud emotikoni valitud teemast. Toimingu lõpetamiseks tuleb klõpsata nupule Jah.