# Küsimused ja vastused

Paigaldasin &kde; 4, aga &knode; küll nüüd K menüüs näha ei ole.

Kas alammenüü Internet on olemas? Kui ei, siis pole sa vahest paigaldanud paketti kdenetwork (näiteks ei pakkunud sinu distributsioon vaikimisi sellist võimalust). Kui alammenüü on olemas, aga selles puudub kirje KNode, võiksid proovida avada &konsole; ja käivitada sealt &knode;. Selleks anna käsk

    % knode &

Kui saad veateate, et &knode; pole võimalik käivitada või seda ei leitud, kontrolli palun, kas fail `knode` asub üldse kataloogis `$`KDEDIR`/bin` ja kas selle õigused on korrektsed.

&knode; käivitamisel ilmub tegumireale küll sellekohane märge, aga siis kaob see äkki ja &knode; ka ei käivitu.

Proovi &knode; käivitada &konsole;i abil (vaata eelmist küsimust) ning pane tähele, mida seal vastuseks öeldakse. Kui sa ei saa vastustest hästi aru, märgi need hiirega ära ja kopeeri lõikepuhvrisse. Seejärel pöördu &kde; meililisti või mõne muu uudistelugeja poole, mis pakub võimalust küsida abi &kde; uudistegrupist.

Mul läheb hädasti üht artiklit vaja, kuid paistab, et &knode;s seda enam ei ole. Kust ma selle leian?

Üsna ulatusliku Useneti arhiivi leiab aadressilt groups.google.com või Yahoo! Search. Seal leidub isegi mitme aasta taguseid artikleid.

Kuidas avada ja lugeda korraga mitut artiklit?

Ava artikkel menüükäsuga Ava eraldi aknas.

Minu artiklid ei jõua uudistegruppi.

Artiklit postitades võib minna tükk aega, enne kui uudisteserver selle kätte saab. Oota mõni tund ja proovi siis artikkel uuesti saata.

Ma tahaks ühe artikli alles jätta. Kuidas see arhiveerida?

Vali artiklivaates vajalik artikkel. Menüükäsk Fail Salvesta avab failidialoogi, kus saab artikli failina salvestada. Teine võimalus on kopeerida artikkel kausta.

Mõningaid päiseridu ei ole artikliaknas kohe mitme artikli puhul üldse näha. Kas midagi on valesti?

See on tegelikult üsna tavaline, sest mitmed päiseread ei ole sugugi kohustuslikud ega pruugi artiklis esineda. Sellisel juhul ei saa ju ka &knode; neid olematuid ridu näidata.

Mõnikord tuleb ette artikkel, mis viitab teistele artiklitele, aga &knode; ei näita mingeid viiteid. Miks?

See juhtub siis, kui keegi on postitanud artikli mingisse muusse uudistegruppi ja kasutanud võimalust Järg gruppi. Sellisel juhul saadetakse artikkel sinu vaadatavasse uudistegruppi, kuid seal puudub viidatav artikkel. Sageli ütleb küll postitaja ka põhjuse, miks ta niimoodi talitas.

Tahan artiklile vastata, aga saan veateate, et välist redaktorit ei õnnestu käivitada. Samas on redaktor igati korrektselt määratud.

Kontrolli, kas lisasid redaktorikäsu järele ka failinime kohanäitaja. Kui seda ei ole, siis lisa see. Kui soovid näiteks kasutada &kwrite;'i, kirjuta ``kwrite` %f`

Kui %f puudub, ei ole võimalik redaktorit käivitada.

Miks ma oma kohalikult uudisteserverilt mingeid andmeid ei saa?

Kui kasutad &knode; koos kohaliku uudisteserveriga, kontrolli, et server oleks korrektselt seadistatud ja töötaks. Täpsemat infot selle kohta leiab aga juba uudisteserveri dokumentatsioonist.

Kohaliku uudisteserveri kättesaadavust saab hõlpsasti kontrollida programmiga `telnet`. Ava konsool ja anna käsk:

    % telnet localhost nntp

Uudisteserver peaks selle peale vastama nii:

    Trying 127.0.0.1...
    Connected to localhost.
    Escape character is '^]'.
    200 Leafnode NNTP Daemon, version 1.9.16 running at konqi.org

`Telnet`i seansist saab väljuda käsuga:

    % quit

Kui see ei toimi, ei ole kohalik uudisteserver töötamas või õigesti seadistatud. Sellisel juhul tutvu palun oma kohaliku uudisteserveri dokumentatsiooniga.

Kui proovid võtta ühendust mõne uudisteserveriga internetis, on mõistagi vajalik töötav (sissehelistamis-)ühendus ning &knode; peab olema seadistatud kasutama sinu internetiteenuse pakkuja (ISP) uudisteserverit. Tõenäoliselt saab sinu internetiteenuse pakkuja anda infot, millist uudisteserverit kasutada tuleb.